|  |  |
| --- | --- |
| **Titlul analizei impactului** | **Metodologia de calculare, de aprobare si de aplicare a tarifelor reglementate pentru serviciul de transport al gazelor naturale** |
| **Data:** | 5.08.2019 |
| **Autoritatea administraţiei publice (autor):** | Agenția Națională pentru Reglementare în Energetică |
| **Subdiviziunea:** | Secția Gaze naturale, Departamentul reglementări |
| **Persoana responsabilă şi datele de contact:** | Denis Vasiliev – consultant principal;  tel: 0 22 852 936 [dvasiliev@anre.md](mailto:dvasiliev@anre.md)  Elena Stratulat- șef secție gaze naturale  tel: 0 22 852 930 [estratulat@anre.md](mailto:estratulat@anre.md) |
| **Compartimentele analizei impactului** | |
| **1. Definirea problemei** | |
| ***a) Determinați clar şi concis problema şi/sau problemele care urmează să fie soluţionate*** | |
| Inițiativă de elaborare a noii Metodologii de calculare, de aprobare si de aplicare a tarifelor reglementate pentru serviciul de transport al gazelor naturale (Metodologie tarifară), în esență, este un angajament al țărilor membre ale Comunității Energetice, de a aproba metodologii și tarife pentru transportul gazelor naturale de tipul intrare-ieșire, și o considerăm ca o evoluție, o următoare etapă a reformelor care au avut loc în sectorul gazelor naturale al Republicii Moldova, odată cu transpunerea Pachetului Energetic III și adoptarea Legii cu privire la gazele naturale nr. 108/2016.  Problemele care necesită intervenție din partea statului ca urmare a aprobării noii Metodologii tarifare se referă la:   1. Înlocuirea Metodologiei de calculare şi aplicare a tarifelor şi prețurilor reglementate la gazele naturale, aprobată de către CA al ANRE în anul 2014 cu o nouă Metodologie care prevede modalitatea de calculare, de aprobare și de aplicare a tarifelor reglementate pentru serviciul de transport al gazelor naturale, în baza sistemului de intrare- ieșire, conform prevederilor Legii 108/2016; 2. Optimizarea costurilor OST și asigurarea premiselor pentru efectuarea investiţiilor necesare pentru dezvoltare, renovare şi modernizarea reţelelor de transport al gazelor naturale. | |
| ***b) Descrieți problema, persoanele/entitățile afectate şi cele care contribuie la apariția problemei, cu justificarea necesității schimbării situației curente şi viitoare, în baza dovezilor şi datelor colectate şi examinate*** | |
| Problemele descrise mai sus țin de faptul că, la moment, calcularea tarifelor pentru serviciul de transport al gazelor naturale se realizează în conformitate cu Metodologia tarifară aprobată prin Hotărârea ANRE nr. 678 din 28.08.2014 care nu mai corespunde prevederilor Legii 108/2016 cu privire la gazele naturale. (Termenul Metodologiei a expirat fiind prelungit pînă la aprobarea unei noi Metodologii).  Persoanele/entitățile afectate de problemele enunțate la Compartimentul 1 lit. a) sunt operatorii sistemelor de transport al gazelor naturale (OST) precum și utilizatorii acestor sisteme (furnizorii, consumatorii instalațiile de utilizare ale cărora sunt conectate direct la rețeaua de transport a gazelor naturale).  În Republica Moldova există 2 titulari de licență pentru activitatea de transport al gazelor naturale, SRL „Moldovatransgaz” și SRL „Vestmoldtransgaz” care asigură interconectarea RM cu țările vecine (Romania, Ucraina).  A fost demonstrat că determinarea tarifelor pentru transportul gazelor naturale după principiul „marcă poștală” creează impedimente pentru comerțul transfrontalier cu gaze naturale. Tarifele transfrontaliere ridicate, pot avea ca efect împiedicarea noilor surse de gaze naturale de a ajunge pe piața internă de gaze naturale din RM.  Suprapunerea tarifelor de transport care trebuie plătite de furnizorii străini, pentru transportarea gazelor naturale prin mai multe frontiere de stat au efect crearea barierelor comerciale în interiorul UE. Suprapunerea tarifelor de transport al gazelor naturale se întâmplă atunci când fluxurile de gaze naturale sunt taxate cu tarife succesive pentru fiecare zonă respectivă traversată.  Din acest motiv prețul final al gazelor naturale transportate din alte piețe pentru consumatorii finali din RM este necompetitiv.  Având în vedere incertitudinea tranzitului gazelor naturale prin rețeaua de transport gaze a Ucrainei, Republica Moldova trebuie să-și pregătească cadrul normativ secundar, pentru a corespunde rigorilor Pachetului energetic III și pentru integrarea cu piețele regionale și a identificarea surselor alternative de aprovizionare cu gaze naturale.  Spre deosebire de Metodologia tarifară existentă, care prevede modalitatea de determinare a tarifului pentru serviciul de transport al gazelor naturale conform principiului „marcă poștală”, în cadrul sistemului tarifar bazat pe tarife de intrare- ieșire, costurile pentru serviciul de transport nu sunt asociate cu o anumită rută. Utilizatorii de sistem vor putea contracta separat capacitatea de intrare și ieșire. În plus, aceștia pot solicita transportarea gazelor naturale de la orice punct de intrare spre orice punct de ieșire. În acest context, OST decide care este modalitatea cea mai eficientă de transportare a gazelor naturale.  În scopul consolidării concurenței prin crearea de piețe angro de gaze naturale, este vital ca acestea să poată fi comercializate independent de localizare. Unica modalitate de a realiza acest lucru este de a oferi utilizatorilor de sistem libertatea de a rezerva, în mod independent, capacitate de intrare și de ieșire, ceea ce ar avea ca rezultat organizarea transportului de gaze naturale pe zone, și nu sub formă de fluxuri bazate pe contracte. | |
| ***c) Expuneți clar cauzele care au dus la apariția problemei*** | |
| Situaţia existentă în mare parte se datorează angajamentelor asumate de Republica Moldova în calitate de parte contractantă la Tratatul Comunității Energetice, în acest caz fiind necesară întreprinderea măsurilor pentru realizarea procedurii de liberalizare a pieței gazelor naturale și asigurarea accesului tuturor utilizatorilor la rețelele de transport al gazelor naturale în baza unor tarife reglementare, transparente și bazate pe costurile reale ale operatorului.  Având în vedere incertitudinea tranzitului gazelor naturale prin rețeaua de transport gaze a Ucrainei Republica Moldova trebuie să-și pregătească cadrul normativ în vigoare pentru a putea participa pe piețele regionale și a identifica surse alternative de aprovizionare cu gaze naturale a consumatorilor Republicii Moldova,  Termenului de valabilitate al Metodologiei de calculare şi aplicare a tarifelor şi prețurilor reglementate la gazele naturale aprobate prin Hotărârea ANRE nr. 678/2014, a expirat la data 21 noiembrie 2019, Agenția are obligația de a elabora și aproba o nouă metodologie care să reglementeze modalitatea de calculare, aplicare și aprobare a tarifelor pentru serviciul de transport, pentru următoarea perioadă tarifară.  Tarifele nu trebuie să depindă de ruta de transport. Prin urmare, tariful stabilit pentru unul sau mai multe puncte de intrare nu ar trebui să depindă de tariful stabilit pentru unul sau mai multe puncte de ieșire și/sau viceversa.  Prin urmare, pentru a atinge și pentru a asigura un nivel rezonabil de reflexivitate și de previzibilitate a costurilor în cadrul unui astfel de sistem, tarifele pentru serviciul de transport trebuie să se bazeze pe o metodă de stabilire a prețurilor de referință care utilizează factori de cost specifici, prevăzuți de Metodologia tarifară. | |
| ***d) Descrieți cum a evoluat problema şi cum va evolua fără o intervenţie*** | |
| În cazul unei inacțiuni din partea autorităților statului, nu vor fi realizate angajamentele asumate de Republica Moldova în calitate de parte contractantă la Tratatul Comunității Energetice.  Este important de menționat că în cazul în care vor fi luate măsurile necesare, și anume definitivarea, promovarea și punerea în aplicare a noii Metodologii tarifare pentru serviciul de transport al gazelor naturale, acest fapt ar putea crea unele dificultăți, dat fiind că țările vecine, **România și Ucraina implementează deja sistemul de intrare ieșire** la determinarea tarifelor de transport în conformitate cu reglementările UE. În același timp, Republica Moldova nu are nici o experiență în acest sens.  Totodată, există și riscul înaintării din partea Secretariatului Comunității Energetice a unei proceduri de **infringement** (constatare a neîndeplinirii obligaţiilor de către Stat) și aplicarea unor sancțiuni.  În cazul unor posibile viitoare scenarii de flux care ar permite transportul de gaze naturale din alte țări, trecerea la tarife pentru serviciul de transport de tip „intrare-ieşire”, **fără perceperea tarifelor la trecerea dintr-o rețea în alta** (de ex. reţeaua SRL „Vestmoldtransgaz” în cea a SRL „Moldovatransgaz” şi invers), va duce la evitare suprapunerii de tarife. | |
| ***e) Descrieți cadrul juridic actual aplicabil raporturilor analizate şi identificați carențele prevederilor normative în vigoare, identificați documentele de politici şi reglementările existente care condiționează intervenţia statului*** | |
| În conformitate cu *art. 7 alin. (2) lit. a*) din Legea cu privire la gazele naturale, în domeniul de reglementare a preţurilor şi tarifelor, Agenţia are atribuția de aprobare a metodologiei de calculare, de aprobare şi de aplicare a tarifelor reglementate pentru serviciul de transport al gazelor naturale.  Potrivit *art. 99 alin. (5)* din aceeași Lege, Metodologia de calculare, aprobare şi aplicare a tarifului reglementat pentru serviciul de transport al gazelor naturale trebuie să stabilească modul de determinare a tarifelor de intrare şi ieşire din reţelele de transport al gazelor naturale, mecanismele şi metoda de stabilire a ratelor de alocare a costurilor în raport cu punctele de intrare şi de ieşire.  În același context, este necesitatea de a respecta angajamentele asumate de Republica Moldova la nivel internațional, și anume prevederilor Regulamentului CE 715/2009, care prevede că toate țările membre UE, precum și cele semnatare la Tratatul de Constituire a Comunității Energetice vor asigura părților terțe (utilizatori de sistem) acces la infrastructura de transport al gazelor naturale, acest acces fiind acordat în baza unor tarife, stabilite în conformitate cu o metodologie de calculare a tarifelor reglementate pentru serviciul de transport al gazelor naturale și aprobată în prealabil de Agenție.  Adițional, metodologia care urmează a fi aplicată trebuie să respecte cerințele prescrise în Regulamentul (UE) 2017/460 al Comisiei Europene din 16 martie 2017, cu privire la stabilirea codului rețelei privind structurile tarifare armonizate pentru transportul gazelor naturale pe care Agenția l-a transpus în codul Rețelelor de gaze naturale aprobat prin Hotărârea ANRE nr. 420 din data de 22.11.2019 .  Potrivit Regulamentului (CE) nr. 715/2009 din 13 iulie 2009 privind condițiile de acces la rețelele pentru transportul gazelor naturale, tarifele pentru utilizatorii de rețea sunt nediscriminatorii și se stabilesc separat pentru fiecare punct de intrare sau punct de ieșire în/din sistemul de transport. Mecanismele de alocare a costurilor și metodologia de stabilire a tarifelor la punctele de intrare și de ieșire se aprobă de către Agenție.  Proiectul Metodologiei propuse spre promovare va prevedea mecanismul de determinare a costurilor și tarifelor pentru serviciul de transport al gazelor naturale, în comparație cu metodologia în vigoare în prezent (aprobată prin Hotărârea ANRE nr. 678/2014) care stabilește modalitatea de calculare a preţurilor şi tarifelor reglementate, a) pentru serviciul de transport, b) serviciul de distribuție și c) furnizare a gazelor naturale de către furnizorul de ultimă opţiune şi/sau de furnizorul căruia i-a fost impusă îndeplinirea obligației de serviciu public.  Termenul de valabilitate a Metodologiei de calculare şi aplicare a tarifelor şi prețurilor reglementate la gazele naturale aprobate prin Hotărârea ANRE nr. 678/2014, a expirat la data 21 noiembrie 2019, fiind prelungit de către ANRE până la intrarea în vigoare a noii metodologii tarifare. Agenția are obligația de a elabora și aproba o nouă metodologie care să reglementeze modalitatea de calculare, aplicare și aprobare a tarifelor pentru serviciul de transport, pentru următoarea perioadă tarifară.  Spre deosebire de Metodologia tarifară existentă, care prevede modalitatea de determinare a tarifului pentru serviciul de transport al gazelor naturale conform principiului „marcă poștală”, în cadrul sistemului tarifar bazat pe tarife de intrare- ieșire, costurile pentru serviciul de transport nu sunt asociate cu o anumită rută. Utilizatorii de sistem pot contracta separat capacitatea de intrare și ieșire. În plus, utilizatorii de sistem pot solicita transportarea gazelor naturale de la orice punct de intrare spre orice punct de ieșire. În acest context, OST decide care este modalitatea cea mai eficientă de transportare a gazelor naturale.  Prevederile proiectului noii Metodologii depășesc prevederile metodologiei în vigoare, unele prevederi se schimbă conceptual, prin urmare este oportun de a elabora o nouă Metodologie. Suplimentar la modificările esențiale de concept au mai fost aduse îmbunătățiri, precum simplificarea unor formule, introducerea unor noțiuni noi pentru a fi mai clară aplicarea prevederilor metodologice etc. | |
| **2. Stabilirea obiectivelor** | |
| ***a) Expuneți obiectivele (care trebuie să fie legate direct de problemă şi cauzele acesteia, formulate cuantificat, măsurabil, fixat în timp şi realist)*** | |
| * Calcularea tarifelor pentru serviciul de transport al gazelor naturale bazate pe capacitate pentru punctele de intrare/ ieșire din rețelele de transport al gazelor naturale al OST din RM. * prestarea calitativă și fiabilă a serviciului de transport al gazelor naturale utilizatorilor de sistem, cu utilizarea eficientă a rețelelor de transport al gazelor naturale; * Utilizarea eficientă a rețelelor de transport a gazelor naturale, optimizarea costurilor și efectuarea investițiilor necesare de către OST. * Evitarea suprapunerii de tarife la trecerea dintr-o rețea în alta, (de ex. din reţeaua SRL „Vestmoldtransgaz” în cea a SRL „Moldovatransgaz” şi invers); * Atragerea noilor furnizori pe piața gazelor naturale din RM; * Atragerea investițiilor în dezvoltarea, modernizarea şi reconstrucția capacităţilor de transport a gazelor naturale prin asigurarea investitorilor cu privire la posibilitatea recuperării prin tarif a investițiilor efectuate cu aplicarea unei rate de rentabilitate care să corespundă situației de fapt de pe piețele financiare; * Facilitarea comerțului transfrontalier cu gaze naturale. | |
| **3. Identificarea opţiunilor** | |
| ***a) Expuneți succint opţiunea „a nu face nimic”, care presupune lipsa de intervenţie*** | |
| Opţiunea de a nu face nimic constă în a nu elabora o nouă Metodologie de calculare, aprobare şi aplicare a tarifelor reglementate pentru serviciul de transport al gazelor naturale și de a nu respecta prevederile Legii cu privire la gazele naturale nr.108 /2016.  În cazul unei inacțiuni din partea autorităților statului nu vor fi realizate angajamentele asumate de Republica Moldova în calitate de parte contractantă la Tratatul Comunității Energetice, ulterior, există și riscul sancțiunilor din partea CE, precum și perturbarea activităților de transport al gazelor naturale, datorat faptului că începând cu 1 ianuarie 2020, OST din România și Ucraina își vor desfășura activitatea doar conform cerințelor pachetului Energetic III. | |
| ***b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor şi întregului spectru de soluții/drepturi/obligaţii ce se doresc să fie aprobate*** | |
| Proiectul metodologiei are drept scop stabilirea metodelor unice de calculare, aprobare și aplicare a tarifelor pentru serviciul de transport al gazelor naturale, inclusiv a tarifelor de tip intrare-ieșire, prestat de către OST.  Proiectul Metodologiei propuse stabilește:  1) principiile de reglementare a tarifelor pentru serviciul de transport al gazelor naturale;  2) modul de calculare și aplicare a tarifelor de intrare în și de ieșire din rețelele de transport al gazelor naturale;  3) mecanismele și metoda de stabilire a ratelor de alocare a costurilor în raport cu punctele de intrare în și de ieșire din rețelele de transport al gazelor naturale;  4) structura și modul de determinare a cheltuielilor reglementate;  5) modul de determinare, aprobare și actualizare a costurilor de bază pentru serviciul de transport al gazelor naturale;  6) modul de determinare a nivelului rentabilității;  7) modul de separare a costurilor, a cheltuielilor și a rentabilității între activitățile practicate de către OST;  8) modul de determinare, aprobare, ajustare, actualizare și aplicare a tarifelor reglementate.  Metodologia se bazează pe metoda plafonului de venit cu elemente de stimulare. Novația constă în introducerea mecanismului de calculare a tarifelor de intrare- ieșire pentru un punct sau grup de puncte, de alocare a veniturilor reglementate, calcularea prețului de referință.  Metoda prețurilor de referință (MPR) care este utilizată pentru calcularea unui preț de referință pentru serviciul de transport. MPR este utilizată pentru a determina tarifele bazate pe capacitate care sunt utilizate pentru a recupera veniturile din serviciile de transport.  Tarifele pentru serviciul de transport al gazelor naturale se determină aplicând metoda prețului de referință în funcție de distanța medie ponderată bazată pe capacitate (pentru capacitatea anuală fermă).  În cazul produselor de capacitate standard non-anuală pentru capacitate fermă și produselor de capacitate standard atât anuală, cât și non-anuală pentru capacitate întreruptibilă, se calculează prețurile de rezervă, prin aplicarea coeficienților de multiplicare la prețurile de referință.  Prețurile de referință pentru serviciul de transport al gazelor naturale în anul de reglementare „n” se determină conform următoarelor etape consecutive stabilite în proiectul Metodologiei.  1) Se calculează distanța medie ponderată pentru fiecare punct de intrare sau fiecare grup de puncte de intrare și fiecare punct de ieșire sau fiecare grup de puncte de ieșire;  2) Se calculează ponderea fiecărui punct de intrare sau fiecărui grup de puncte de intrare și fiecărui punct de ieșire sau fiecărui grup de puncte de ieșire din venitul total reglementat.  3) Se determină partea din venitul total reglementat care urmează să fie recuperată, în anul de reglementare „n”, din tarifele pentru serviciul de transport al gazelor naturale bazate pe capacitate în toate punctele de intrare și partea din venitul total reglementat care urmează să fie recuperată din tarifele pentru serviciul de transport al gazelor naturale bazate pe capacitate în toate punctele de ieșire, prin aplicarea raportului de 50% la 50% „intrare-ieșire” din venitul total reglementat pe întreaga perioadă de valabilitate a Metodologiei.  4) Se calculează partea din venitul reglementat care urmează să fie obținută, în anul de reglementare „n”, din aplicarea tarifelor pentru serviciul de transport al gazelor naturale bazate pe capacitate în fiecare punct de intrare sau grup de puncte de intrare și pentru fiecare punct de ieșire sau grup de puncte de ieșire.  Venitul reglementat al OST pentru serviciul de transport al gazelor naturale, necesar de a fi obținut în anul de reglementare „n” este constituit din costul total reglementat al OST (care include cheltuielile reglementate ale OST conform prevederile Metodologiei), rentabilitatea reglementată necesară de a fi obținută de către OST, în anul de reglementare “n”, de la prestarea serviciului de transport al gazelor naturale, care se determină reieșind din rata de rentabilitate și valoarea netă a imobilizărilor corporale și necorporale, conform prevederilor Metodologie și componenta de corectare a venitului reglementat al OST, determinată pentru perioada precedentă de reglementare.  OST prezintă Agenției solicitarea de ajustare a tarifelor, argumentată și justificată documentar, pentru anul de reglementare *,,n”*, în conformitate cu proiectul Metodologiei, Regulamentul privind procedurile de prezentare și de examinare a cererilor titularilor de licențe privind prețurile și tarifele reglementate aprobat prin Hotărârea ANRE nr. 286/2018 din 17 octombrie 2018 și Codul rețelelor de gaze naturale aprobat de Agenție.  Tarifele aprobate intră în vigoare după publicarea acestora în Monitorul Oficial al Republicii Moldova. | |
| ***c) Expuneți opțiunile alternative analizate sau explicați motivul de ce acestea nu au fost luate în considerare*** | |
| **Alternativa I:** Prelungirea termenului de valabilitate al Metodologiei curente, fără efectuarea oricăror modificări sau ajustări în conținutul acesteia.  **Alternativa II:** Elaborarea unei metodologii tarifare similare cu ce actuală, dar care este conformă cu angajamentele și actele internaționale existente precum Regulamentul Comisiei UE 2017/460 din 16 martie 2017 privind stabilirea Codului de Rețea privind structurile tarifare armonizate pentru transportul gazelor naturale. | |
| **4. Analiza impacturilor opţiunilor** | |
| ***a) Expuneți efectele negative şi pozitive ale stării actuale şi evoluţia acestora în viitor, care vor sta la baza calculării impacturilor opţiunii recomandate*** | |
| În cazul în care nu se va elabora o nouă Metodologie de calculare, aprobare şi aplicare a tarifelor reglementate pentru serviciul de transport al gazelor naturale și de a nu respecta prevederile Legii cu privire la gazele naturale nr.108 /2016. În cazul unei inacțiuni din partea autorităților statului nu vor fi realizate angajamentele asumate de Republica Moldova în calitate de parte contractantă la Tratatul Comunității Energetice, ulterior, există și riscul sancțiunilor din partea CE, precum și perturbarea activităților de transport al gazelor naturale, datorat faptului că începând cu 1 ianuarie 2020, OST din România și Ucraina își vor desfășura activitatea doar conform cerințelor pachetului Energetic III. | |
| ***b1) Pentru opţiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv şi negativ de acestea*** | |
| Opțiunea data constă în elaborarea Proiectului Metodologiei menționate în scopul introducerii sistemului de intrare ieșire în conformitate cu prevederile Legii 108/2016 cu privire la gazele naturale.  Intervenția dată va asigura instituirea unei politici unice și un tratament echitabil și nediscriminatoriu față de toți titularii de licențe care desfășoară activități reglementate de Agenție.  Elaborarea şi aprobarea Metodologii de calculare, de aprobare si de aplicare a tarifelor reglementate pentru serviciul de transport al gazelor naturale, care întruneşte standardele de calitate necesare pentru adoptarea unor astfel de acte normative.  Astfel, determinarea şi aprobarea tarifelor pentru serviciul de transport al gazelor naturale potrivit principiilor şi criteriilor prestabilite într-un act normativ, se bazează pe cerinţele legii şi în scopul evitării abuzurilor din partea operatorilor de a include în tarife cheltuieli nenecesare şi nejustificate, în raport cu consumatorii.  Totodată, elaborarea acestei Metodologii va satisface şi interesul public în sensul că prin stabilirea tarifelor în baza costurilor justificate şi necesare OST va conduce la eficientizarea activităţii operatorilor şi astfel operatorii vor desfăşura activitatea la costuri minime, după cum este prevăzut de Lege.  Din punct de vedere al transparenței, în proiectul Metodologiei se preconizează stabilirea în mod exhaustiv, transparent şi obiectiv a principiilor şi metodelor de determinare a tarifelor, inclusiv a determinării cheltuielilor separat, pe fiecare tip de activitate desfăşurată ce va da posibilitate determinării corecte a tarifelor.  Astfel, elaborarea Metodologiei corespunde principiului proporţionalităţii intereselor societăţii şi protecţiei intereselor întreprinzătorilor, inclusiv întreprinderilor mici şi mijlocii.  Metodologia va duce la optimizarea costurilor OST și asigurarea premiselor pentru efectuarea investiţiilor necesare pentru dezvoltare, renovare şi modernizarea reţelelor de transport al gazelor naturale.  **Costuri:**   * cheltuieli aferente implementării de către OST nu sunt estimate. * sunt estimate cheltuieli doar la publicarea Metodologiei respective.   **Beneficii:**   * intervenţia statului va avea impact asupra tuturor OST precum şi asupra utilizatorilor de sistem (furnizori, consumatori finali). * nu va afecta negativ activitatea operatorilor, întrucât aceştia vor avea posibilitatea să-şi acopere costurile suportate la desfăşurarea activităţilor autorizate şi de a obţine o rată rezonabilă de rentabilitate; * concretizarea unor aspecte de determinare a consumurilor şi cheltuielilor, reieşind din prevederile Legii cu privire la gazele naturale.   **Impact asupra tarifelor:**    Conform prevederilor proiectului Metodologiei, Agenția va aproba tarife pentru serviciul de transport al gazelor naturale calculate pentru un punct sau grup de puncte de  **intrare** și **de ieșire** din sistemul de transport al gazelor naturale al OST (a se vedea pct. 1- 4 din Tabela de mai sus).  Tarifele se vor calcula pentru produsele de capacitate standard anuală, fermă și pentru produsele de capacitate neanuală.  Coeficientul  k reprezintă coeficientul de multiplicare care se aplică doar produselor de capacitate neanuală (pentru a încuraja contractarea capacității anuale conform prevederilor Codului Rețelelor de gaze naturale care a transpus Regulamentul UE 460/2017).  În cazul produselor de capacitate standard non-anuală pentru capacitate fermă și produselor de capacitate standard atât anuală, cât și non-anuală pentru capacitate întreruptibilă, se calculează prețurile de rezervă, prin aplicarea coeficienților de multiplicare la prețurile de referință.  Furnizorii vor putea alege la care puncte este mai convenabil de rezervat capacitatea. Informația privind capacitatile disponibile va fi publicată pe pagina OST. | |
| ***b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv pârțile interesate care ar putea fi afectate pozitiv şi negativ de acestea*** | |
| Nu au fost analizate opțiuni alternative | |
| ***c) Pentru opțiunile analizate, expuneți cele mai relevante/iminente riscuri care pot duce la eșecul intervenţiei şi/sau schimba substanțial valoarea beneficiilor şi costurilor estimate şi prezentați presupuneri privind gradul de conformare cu prevederile proiectului a celor vizați în acesta.*** | |
| Prin instituirea reglementării Metodologiei respective, nu au fost identificate careva riscuri care ar duce la eșecul implementării actului dat. | |
| ***d) Dacă este cazul, pentru opţiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența şi ce impact are opţiunea asupra întreprinderilor mici şi mijlocii. Se explică dacă sînt propuse măsuri de diminuare a acestor impacturi*** | |
| În ceea ce privește aspectul financiar al activității OST (întreprinderile față de care se aplică metodologia în cauză), menționăm că metodologia tarifară nouă nu va afecta negativ activitatea acestora, întrucât operatorii vor avea posibilitatea să își acopere toate cheltuielile suportate la desfăşurarea activității de transport şi de a obține o rată rezonabilă de profit inclusă în tariful reglementat, care va fi aprobat de către Agenție. Aceleași principii vor fi aplicate și pentru componenta tarifului de tip intrare și ieșire din sistem.  Prevederile metodologiei se vor aplica uniform pentru toți operatorii sistemului de transport al gazelor naturale, astfel fiind evitată orice formă de distorsionare sau influențare a nivelului de concurență. | |
| **Concluzie**  *e) Argumentați selectarea unei opţiunii, în baza atingerii obiectivelor, beneficiilor şi costurilor, precum şi a asigurării celui mai mic impact negativ asupra celor afectați* | |
| Opțiunea selectată este de a elabora Metodologia, cerință impusă Legea nr. 108/2016 cu privire la gazele naturale.  Beneficiile intervenției statului va avea impact asupra tuturor operatorilor sistemelor de transport al gazelor naturale, precum şi asupra tuturor utilizatorilor de sistem. Mai mult ca atât, intervenția respectivă nu va afecta negativ activitatea operatorilor din sector, întrucât aceștia vor avea posibilitatea să-şi acopere costurile suportate la desfășurarea activităților autorizate şi de a obţine o rată rezonabilă de rentabilitate.  Operatorii care prestează serviciul de transport al gazelor naturale nu vor înregistra cheltuieli aferente implementării acestei Metodologii. Cheltuielile legate de instruirea personalului operatorilor care prestează serviciul de transport al gazelor naturale, de asemenea nu se identifică. Este evident, că în cadrul unei întreprinderi, în special a celei care prestează servicii de interes public, instruirea continuă a personalului face parte din activitățile curente. | |
| **5. Implementarea şi monitorizarea** | |
| ***a) Descrieți cum va fi organizată implementarea opţiunii recomandate, ce cadru juridic necesită a fi modificat şi/sau elaborat şi aprobat, ce schimbări instituționale sînt necesare*** | |
| Implementarea Metodologiei de calculare, de aprobare si de aplicare a tarifelor reglementate pentru serviciul de transport al gazelor naturaleva fi realizată prin prezentarea calculelor argumentate și justificate documentar de către OST la ANRE și aprobarea/ actualizarea ulterioară a tarifelor pentru serviciul de transport al gazelor naturale pentru fiecare punct de intrare/ieșire. | |
| ***b) Indicați clar indicatorii de performanţă în baza cărora se va efectua monitorizarea*** | |
| - prestarea fiabilă, continuă și în condiții de siguranță a serviciului de transport a gazelor naturale;  - respectarea indicatorilor de performanță stabiliți în Regulamentul cu privire la calitatea serviciilor de transport și de distribuție aprobat prin Hotărîrea ANRE nr. 421/2019.  - funcționarea eficientă și asigurarea viabilității financiare a OST prin stabilirea tarifelor pentru serviciul de transport al gazelor naturale în baza cheltuielilor strict necesare pentru desfășurarea activității, cu excluderea din calcul a tuturor costurilor și cheltuielilor economic nejustificate și/sau care, conform procesului tehnologic, nu sunt necesare pentru prestarea serviciului de transport al gazelor naturale;  - asigurarea includerii în tarifele reglementate a cheltuielilor justificate, nediscriminatorii, transparente, bazate pe performanță și pe criterii obiective și o rată rezonabilă de rentabilitate;  - nivelul de transparență în procesul de reglementare a tarifelor. | |
| ***c) Identificați peste cît timp vor fi resimțite impacturile estimate şi este necesară evaluarea performanței actului normativ propus. Explicați cum va fi monitorizată şi evaluată opţiunea*** | |
| Impacturile vor fi simțite o dată cu aprobarea acestei Metodologii și aplicarea acesteia de către operatorii sistemelor de transport al gazelor naturale.  Totodată, operatorii urmează să prezinte anual spre avizare și aprobarea tarifele pentru serviciul de transport al gazelor naturale.  OST vor avea dreptul să solicite ANRE actualizarea tarifelor în decursul anului, dacă există factori obiectivi ce nu pot fi controlați de întreprinderi (modificarea prețurilor de procurare a energiei electrice, fluctuația cursului de schimb al valutei naționale, adoptarea actelor legislative și normative ce stabilesc obligații suplimentare în sarcina OST, care duc la majorarea costurilor de distribuție etc.), care justifică o astfel de actualizare și care duc la o deviere mai mare de 5% din costul anual de transport stabilit în tarife. | |
| **6. Consultarea** | |
| ***a) Identificați principalele părţi (grupuri) interesate în intervenţia propusă*** | |
| Principalele părți interesate sunt titularii de licențe pentru transportul gazelor naturale, furnizorii, consumatorii, autoritățile publice de stat competente . | |
| ***b) Explicați succint cum (prin ce metode) s-a asigurat consultarea adecvată a părților*** | |
| Prezenta Analiză de impact la proiectul *Metodologiei de calculare, de aprobare si de aplicare a tarifelor reglementate pentru serviciul de transport al gazelor naturale* şi Nota informativă au fost plasate pe pagina electronică a Agenţiei ([www.anre.md](http://www.anre.md), secțiunea Transparenţa decizională /consultări publice) şi supuse consultărilor publice, inclusiv a fost emis un anunț cu privire la inițierea examinării acestora, astfel, încât orice persoană va avea posibilitatea să prezinte propuneri şi obiecții pe marginea lor, la adresa electronica a Agenţiei.  În acest context, Agenţia a consultat Analiza Impactului proiectul Metodologiei cu Ministerul Economiei și Infrastructurii, Ministerul Finanțelor, Consiliul Concurenței, operatorii sistemului de transport al gazelor naturale (SRL „Moldovatransgaz”, SRL „Vestmoldtransgaz”), titularii de licenţe pentru furnizarea gazelor naturale, Asociaţia Consumatorilor de Energie din Moldova, Agenţia pentru Protecția Consumatorilor şi Supravegherea Pieţei.  Avizele recepționate au fost incluse în Sinteza obiecțiilor la proiect. În scopul definitivării proiectului obiecțiile și propunerile prezentate au fost discutate în cadrul a 3 ședințe de lucru cu părțile interesate. | |
| ***c) Expuneți succint poziția fiecărei entități consultate fată de documentul de analiză a impactului şi/sau intervenţia propusă (se expune poziția a cel puţin unui exponent din fiecare grup de interese identificat)*** | |
| **Secretariatul Comunităţii Energetice**: Pentru calculul costurilor aprobate de acoperire a pierderilor, Metodologia (secțiunea 6) prevede utilizarea prețului reglementat al gazelor naturale. Secretariatul menționează că aplicarea prețului de piață sau a prețului contractat ar fi o soluție mai bună pentru calculul costurilor aprobate de acoperire a pierderilor, Metodologia reflectând astfel costurile real suportate; Modalitatea de calculare a deprecierii. Cerința Metodologiei conform căreia deprecierea trebuie să fie utilizată exclusiv pentru investiții sau reinvestiții, și că cel puțin 75% trebuie să fie utilizat pentru extindere și reconstrucție poate fi văzută pozitiv - ca o facilitare a investițiilor; Secretariatul menționează necesitatea de a justifica dispoziția conform căreia baza de reglementare a activelor ține cont doar de activele care sunt puse în funcțiune după anul 2004.  **Ministerul Economiei**: - Introducerea Listei punctelor de intrare/ieșire pentru care se calculează tarifele pentru serviciul de transport al gazelor naturale ca anexă la proiectul Metodologiei; Realizarea de către ANRE a evaluării alocării costurilor în conformitate cu Regulamentul (UE) 2017/460 al Comisiei din 16 martie 2017 de stabilire a unui cod al rețelelor privind structurile tarifare armonizate pentru transportul gazelor natural; Argumentarea aplicării în Metodologie a metodei prețurilor de referință în funcție de distanța medie ponderată bazată pe capacitatea prognozată; Includerea unui mecanism de intercompensare între operatori;  Reducerea nivelului stabilit de 5 % a cotei minime a devierilor tarifare.  Metodologia tarifară propusă trebuie să ia în considerație faptul că în Republica Moldova activează mai mulți OST gaze naturale, inclusiv Tiraspoltransgaz.  **Moldovatransgaz-** clarificarea valorilor admise a costului ce urmează să fie plătit către OST adiacent transfrontalier (Ukraina) sau catre posesorul retelelor de transport nelicențiat Tiraspoltransgaz;  **Vestmoldtransgaz**: propune identificarea unui mecanism compensatoriu în situația când, într-un an gazier, unul dintre OST nu v-a transporta gaze naturale.  **Consiliul Concurenței:** Propune să fie concretizat, fără echivoc, care cheltuieli se raportează la categoria cheltuielilor aferente serviciilor prestate de terțe persoane şi care la categoria de cheltuieli administrative; Cheltuielile ce țin de perfecționarea cadrelor şi cheltuielile pentru asigurarea obligatorie a personalului şi a patrimonialului în conformitate cu legislaţia în vigoare sunt raportate la ambele categorii de cheltuieli aferente serviciilor prestate de terţe persoane şi a cheltuielilor administrative. | |

|  |  |  |  |
| --- | --- | --- | --- |
| **Anexă**    **Tabel pentru identificarea impacturilor** | | | |
| **Categorii de impact** | **Punctaj atribuit** | | |
|  |  | | |
|  | *Opţiunea propusă* | *Opţiunea alterativă 1* | *Opţiunea alterativă 2* |
| **Economic** | | | |
| costurile desfășurării afacerilor | 1 |  |  |
| povara administrativă | 0 | 0 |  |
| fluxurile comerciale şi investiţionale | 1 | 0 |  |
| competitivitatea afacerilor | 1 | 0 |  |
| activitatea diferitor categorii de întreprinderi mici şi mijlocii | 1 | 0 |  |
| concurență pe piaţă | 1 | -1 |  |
| activitatea de inovare şi cercetare | 1 | 0 |  |
| veniturile şi cheltuielile publice | 0 | 0 |  |
| cadrul instituțional al autorităților publice | 2 | 0 |  |
| alegerea, calitatea şi prețurile pentru consumatori | 1 |  |  |
| bunăstarea gospodăriilor casnice şi a cetățeniilor | 1 |  |  |
| situaţia social-economică în anumite regiuni | 0 | 0 |  |
| situaţia macroeconomică | 1 |  |  |
| alte aspecte economice | **Social** |  |  |
| **Social** | | | |
| gradul de ocupare a forţei de muncă | 1 | 1 |  |
| nivelul de salarizare | 1 | 1 |  |
| condiţiile şi organizarea muncii | 0 | 0 |  |
| sănătatea şi securitatea muncii | 0 | 0 |  |
| formarea profesională | 1 | 1 |  |
| inegalitatea şi distribuţia veniturilor | 0 | 0 |  |
| nivelul veniturilor populaţiei | +1 | 0 | 0 |
| nivelul sărăciei | 0 | 0 |  |
| accesul la bunuri şi servicii de bază, în special pentru persoanele social-vulnerabile | 0 | 0 |  |
| diversitatea culturală şi lingvistică | 0 | 0 |  |
| partidele politice şi organizațiile civice | 0 | 0 |  |
| sănătatea publică, inclusiv mortalitatea şi morbiditatea | 0 | 0 |  |
| modul sănătos de viață al populaţiei | 0 | 0 |  |
| nivelul criminalității şi securităţii publice | 0 | 0 |  |
| accesul şi calitatea serviciilor de protecție socială | 0 | 0 |  |
| accesul şi calitatea serviciilor educaționale | 0 | 0 |  |
| accesul şi calitatea serviciilor medicale | 0 | 0 |  |
| accesul şi calitatea serviciilor publice administrative | 0 | 0 |  |
| nivelul şi calitatea educației populaţiei | 0 | 0 |  |
| conservarea patrimoniului cultural | 0 | 0 |  |
| accesul populaţiei la resurse culturale şi participarea în manifestaţii culturale | 0 | 0 |  |
| accesul şi participarea populaţiei în activităţi sportive | 0 | 0 |  |
| discriminarea | 0 | 0 |  |
| alte aspecte sociale | 0 | 0 |  |
| **De mediu** | | | |
| clima, inclusiv emisiile gazelor cu efect de seră şi celor care afectează stratul de ozon | 0 | 0 |  |
| calitatea aerului | 0 | 0 |  |
| calitatea şi cantitatea apei şi resurselor acvatice, inclusiv a apei potabile şi de alt gen | 0 | 0 |  |
| biodiversitatea | 0 | 0 |  |
| flora | 0 | 0 |  |
| fauna | 0 | 0 |  |
| peisajele naturale | 0 | 0 |  |
| starea şi resursele solului | 0 | 0 |  |
| producerea şi reciclarea deșeurilor | 0 | 0 |  |
| utilizarea eficientă a resurselor regenerabile şi neregenerabile | 0 | 0 |  |
| consumul şi producția durabilă | 0 | 0 |  |
| intensitatea energetică |  |  |  |
| eficienţa şi performanţa energetică |  |  |  |
| bunăstarea animalelor | 0 | 0 |  |
| riscuri majore pentru mediu (incendii, explozii, accidente etc.) |  |  |  |
| utilizarea terenurilor |  |  |  |
| alte aspecte de mediu |  |  |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opţiune analizată, unde variația între -3 şi -1 reprezintă impacturi negative (costuri), iar variația între 1 şi 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situaţia din opţiunea „a nu face nimic”, în comparație cu situaţia din alte opţiuni şi alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit.b1) şi, după caz, b2), privind analiza impacturilor opţiunilor.* | | | |
| **Anexe** | | | |
| Proiectul preliminar de act normativ  Sinteza obiecțiilor şi propunerilor la proiect şi/sau analiza de impact  Expertiza Grupului de lucru al Comisiei de stat pentru reglementarea activităţii de întreprinzător (după caz)  Alte materiale informative/documente (la decizia autorilor) | | | |